सरकार की नीतियों के खिलाफ संघर्ष तेज करें कार्यकर्ता
लोगों को मूलभूत सुविधाएं मिल रही हैं या नहीं, इसका सर्वे कर पार्टी कार्यकर्ता आमजन की समस्याओं को हल कराने के लिए संघर्ष को तेज करें। साथ ही भाजपा सरकार की जनविरोधी नीतियों के खिलाफ भी लोगों को संगठित करें। यह बात जिला कांग्रेस अध्यक्ष राकेश मावई ने कही।
अध्यक्ष मावई, सोमवार की दोपहर एक बजे पार्टी कार्यालय पर कांग्रेस के 131वें स्थापना दिवस समारोह में पार्टी पदाधिकारी व कार्यकर्ताओं को संबोधित कर रहे थे। उन्होंने कहा कि कांग्रेस ने देश की राजनीति में कई उतार-चढ़ाव देखे हैं। इसलिए सत्ता से अलग होने की दशा में हमे विचलित होने की जरूरत नहीं है। कांग्रेसजनों को देखना है कि केन्द्र व रा’य की भाजपा सरकार लोगों के शोषण के लिए कौन-कौन से कानून लेकर आ रही हैं इसका पुरजोर विरोध करना है। समाज में लोगों को मूलभूत सुविधाएं मिल रही हैं या नहीं उनके खिलाफ भी लड़ाई तेज करना है। मावई ने कार्यक्रम में ध्वजारोहण किया।
hin_Deva hin_Deva hin_Deva